sagorsarker/bangla-wikipedia huggingface dataset:
নেস্টর সেরপা কারতোলিনি

নেস্টর সেরপা কারতোলিনি ছিলেন একজন গেরিলা, শ্রমিক ইউনিয়ন নেতা এবং শ্রমিক।
সেরপা কারতোলিনির জন্ম ১৯৫৩ সালে পেরুর রাজধানী লিমার উপকণ্ঠে ভিক্টোরিয়া জেলার বালকোনসিল্লোতে। তারা বাবাও ছিলেন শ্রমিক। ১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন।
১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন। চাকরি পান একটি সুতিবস্ত্র কারখানা, ক্রোমোটেক্সে। চাকরি পান একটি সুতিবস্ত্র কারখানা, ক্রোমোটেক্সে।তার কর্মদক্ষতার কারণে ওই কারখানার শ্রমিক ইউনিয়নের সেক্রেটরি জেনারেল নির্বাচিত হন। ১৯৭৮ সালে ডিসেম্বরে ওই কারখানাটি লেঅফ ঘোষণা করা হয়। কিন্তু শেরপার নেতৃত্বে ২৫০ জন শ্রমিক ওই লেঅফ আটকাতে কারখানাটি দখল করে নেয়। ১৯৭৯ সালের ফেব্রুয়ারিতে পেরুর ৭০০ পুলিশ কারখানায় আক্রমণ চালিয়ে তা আবার দখল করে। সংঘর্ষে একজন পুলিশসহ দুইজন শ্রমিক মারা যান। এ ঘটনায় শেরপাসহ ২৪ জনের জেল হয়। ১৯৭৯ সালের ডিসেম্বরে শেরপা জেল থেকে ছাড়া পান।
পরে পেরুর টুপাক আমারু বিপ্লবী দলের নেতা ভিক্টর পোলো (Tupac Amaru Revolutionary Movement-MRTA) শেরপাকে দলভুক্ত করেন। ভিক্তর পোলো ও শেরপার নেতৃত্বে একটি শক্তিশালী গেরিলা দলও গড়ে ওঠে। শেরপা তার দলের সহকর্মী আদিবাসী নারী নেত্রী ন্যান্সি গিল্ভানিওকে বিয়ে করেন। ন্যান্সির দুইভাই আমেরিকো এবং রাউল ছিলেন এই দলের সংগঠক ছিলেন। নান্সির দুই ভাই মার্তিনে সেনাবাহিনীর হাতে ধরা পড়েন। ১৯৯২ সালে গ্রেপ্তার করা হয় ভিক্টর পোলোকে। ১৯৯৫ সালের নভেম্বরে সাংবাদিকের ছদ্মবেশে পেরুর সামরিক বাহিনী নেন্সিকে আটক করে। তাদের সবাইকে আটক রাখা হয় লিমার কাছে কাল্লাও নৌঘাটির কাছে একটি জেলে। জেলখানাটি পাহাড় ও মাটির ৩২ হাজার ফুট নিচে। সেখানে এই একই দলের আরো ৪৫০ জন রাজবন্দি ছিলেন।
১৯৯৭ সালের ১৭ই ডিসেম্বরে শেরপা রাজবন্দিদের মুক্তির দাবিতে ২৫ জন গেরিলাযোদ্ধা নিয়ে লিমায় অবস্থিত জাপানি দূতাবাস দখল করে নেন। সেখানে অবস্থিত ৩৫০ জনকে তারা পণবন্দি করেন। তার মধ্যে ফুজিমোরের মা ও বোন ছিলেন। পরে শেরপা মানবিক দিক বিবেচনা করে ৩০০ জন নারী ও পুরুষকে মুক্তি দেন। তার বিনিময়ে ৪৫০ জনের মুক্তি চান। ১২৬ দিন ধরে একটি স্নায়বিক লড়াই চলে। অবশেষে ১৯৯৮ সালের ২০ এপ্রিলে ১৭২ জন মার্কিনি সামরিক বিশেষজ্ঞ ও ৭২ জন ফুজিমোরের কমাণ্ড বাহিনী আক্রমণ চালিয়ে জাপানি দূতাবাস মুক্ত করে। এ সময় শেরপা এবং দুইজন কিশোরীসহ ১৪ জন গেরিলাকে নৃসংশভাবে হত্যা করা হয়। ১৯৯৮ সালে টুপাক আমারু গেরিলা দলের জাপান দূতাবাস দখল ছিল খুবই আলোচিত একটি বিষয়।
গোকিও হ্রদ

গোকিও হ্রদ নেপালের সাগরমাথা জাতীয় উদ্যানের অন্তর্গত একটি প্রাকৃতিক হ্রদ। হ্রদটি সমুদ্রপৃষ্ঠ থেকে ৪,৭০০-৫০০ মিটার (১৫,৪০০-১৬,৪০০ ফুট) উচ্চতায় অবস্থিত। সাগরমাথা অঞ্চলের ছয়টি হ্রদ একত্রে গোকিও হ্রদ নামে পরিচিত। এগুলো পৃথিবীর সর্বোচ্চ উচ্চতার অন্যতম স্বাদুপানির হ্রদ এবং এদের মধ্যে থোনাক হ্রদ সবচেয়ে বড়। ২০০৭ সালের সেপ্টেম্বরে, গোকিও এবং সংশ্লিষ্ট ৭,৭৭০ হেক্টরের জলাভূমি রামসার স্থান হিসেবে অন্তর্ভুক্ত হয়।
সাগরমাথা অঞ্চলের হ্রদগুলো সামগ্রিকভাবে গোকিও হ্রদ নামে সুপরিচিত। গোকিও হ্রদ নেপালের উত্তর-পূর্ব অংশের সাগরমাথা অঞ্চলের সোলুখুম্বু জেলায় অবস্থিত। এই অঞ্চলের প্রধান হ্রদ গোকিও চো বা দুধ পোখারি, যার আকার ৪২.৯ হেক্টর। গোকিও গ্রামটি দুধ পোখারির পূর্বে অবস্থিত। তবে আকারের দিক থেকে উক্ত অঞ্চলের সবচেয়ে বড় হ্রদ থোনাক চো। এটির আকার ৬৫.০৭ হেক্টর (১৬০.৮ একর)। এছাড়া এই অঞ্চলের হ্রদের মধে গিয়াজুম্পা চো (২৯ হেক্টর), তানজুং চো (১৬.৯৫ হেক্টর) ও গোজুম্পা চো (১৪.৩৯ হেক্টর) রয়েছে। সাগরমাথার এই অঞ্চলে হ্রদগুলো স্বাদুপানির একমাত্র উৎস। হিমবাহ গলিত হয়ে কিংবা অধিক উচ্চতার ধর্ণার প্রবাহ থেকে এই হ্রদগুলো পানি ধারণ করে। উত্তর-পশ্চিমে রয়েছে রেনজো-লা পাস এবং উত্তর-পূর্বে গোজুম্পা হিমবাহ। এই হ্রদগুলোড় পানি তাউজন হ্রদ ও লোংগাবাংগা হ্রদ হয়ে দুধ কোশি নদীতে যেয়ে পড়ে। হ্রদগুলোর বিজ্ঞানীদের নির্ধারিত উচ্চতার চেয়েও বেশি বলে সাম্প্রতিক পরীক্ষায় প্রমাণিত হয়েছে। এগুলোর মধ্যে থোনাক চো সবচেয়ে গভীর হ্রদ (৬২.৪ মিটার), এরপরে গোকিও হ্রদ (৪৩ মিটার)। ধারণা করা হয়, গোকিও হ্রদ, থোনাক চো এবং গোজুম্পা চো – এই তিনটি হ্রদ ভূগর্ভস্থ উপায়ে সংযুক্ত। প্রাকৃতিক কারণে গোকিও হ্রদ বেশ ঝুকিপূর্ণ, কারণে এটি বাস্তসংস্থানগতভাবে অনুপযুক্ত ও ভারসাম্যহীন স্থানে অবস্থিত। গোজুম্পা হিমবাহের গলিত পানি গোকিও হ্রদের অস্তিত্বের ক্ষেত্রে বড় ঝুকি বলে বিবেচনা করা হয়।
গোকিও হ্রদ বলে পরিচিত ১৯টি হ্রদের মোট আকার ১৯৬.২ হেক্টর। এগুলো ৪,৬০০ থেকে ৫,১০০ মিটার উচ্চতার মধ্যে অবস্থিত। চো ওইয়ু থেকে উৎসারিত দুধকোশী নদের প্রারম্ভে হ্রদগুলোর অবস্থান।
হিন্দু ও বৌদ্ধ – উভয় ধর্মেই গোকিও হ্রদ বিশেষ গুরুত্ব বহন করে। জনই পূর্ণিমাতে প্রায় ৫০০ হিন্দু ধর্মাবলম্বী গোকিও হ্রদে অবগাহন করে থাকে। সাধারণত অগাস্ট মাসে এই উপলক্ষ্য উদ্‌যাপন করা হয়। প্রতি বছর প্রায় ৭,০০০ পর্যটক এই হ্রদ দেখতে আসে। হিন্দুরা বিশ্বাস করে এই হ্রদে নাগ দেবতা (সাপের দেবতা) বাস করেন। ফলে তাদের অনেকেই এই হ্রদে পুজো করে। বিষ্ণু ও শিবের উদ্দেশ্যে একটি মন্দির গোকিও হ্রদের পশ্চিম প্রান্তে স্থাপন করা হয়েছে। ঐতিহ্য ও ধর্মীয় কারণে গোকিও হ্রদ সংশ্লিষ্ট এলাকার যেকোন ধরনের প্রাণী হত্যা নিষিদ্ধ।
সাগরমাথা বেস ক্যাম্প ও সংশ্লিষ্ট অঞ্চলের প্রধান পর্যটন আকর্ষণ গোকিও হ্রদ। ৪,৭০০ মিটার (১৫,৭২০ ফুট) উচ্চতায় অবস্থিত গোকিও গ্রামে এই অঞ্চলে বেড়াতে আসা পর্যটকরা রাত্রিযাপন করে।নামছে বাজার থেকে উপরের দিকে দুই দিনের হাঁটাপথে গোকিও হ্রদে পৌছানো যায়। পর্যটকরা গোকিও হ্রদের পাশাপাশি গোকিও রাই শৃঙ্গেও আরোহণ করে। 
এভারেস্ট বেস ক্যাম্প ট্রেকের অনেক পর্যটক গোকিও হ্রদ দেখতে আসে। তবে গোকিও হ্রদ হয়ে এভারেস্ট বেস ক্যাম্প পৌছাতে কিছুটা বেশি সময় প্রয়োজন হয়। এভারেস্ট বেস ক্যাম্প ট্রেক একই পথ বরাবর যেতে হয় ও ফিরে আসতে, কিন্ত গোকিও হ্রদ হয়ে গেলে তা গোলাকার ট্রেইলের ন্যায় আবর্তন করতে হয়।
<br>
অভিযান (১৯৮৪-এর চলচ্চিত্র)

অভিযান রাজ্জাক পরিচালিত ১৯৮৪ সালের বাংলাদেশী নাট্য চলচ্চিত্র। ছবিটির কাহিনী, চিত্রনাট্য ও সংলাপ লিখেছেন খ্যাতনামা সাহিত্যিক সৈয়দ শামসুল হক। এটি তিন বন্ধুর ব্যবসায়িক অভিযানের গল্প। এতে অভিনয় করেছেন নায়ক রাজ রাজ্জাক, জসিম, ইলিয়াস কাঞ্চন, অঞ্জনা রহমান, রোজিনা প্রমুখ।
চলচ্চিত্রটি ১৯৮৪ সালের ৬ই এপ্রিল মুক্তি পায়। এটি ৯ম জাতীয় চলচ্চিত্র পুরস্কারে শ্রেষ্ঠ চিত্রগ্রাহক (রঙ্গিন) বিভাগে পুরস্কার লাভ করে।
রাজু, রউফ ও রতন তিন বন্ধু। তারা তিনজনে মিলে নতুন ব্যবসায় শুরু করে। তারা রহমানের কাছ থেকে তার কনস্ট্রাকশন সাইটের জন্য মালামাল যোগান দেওয়ার চুক্তি পায়। নদীপথে যাত্রাকালে তারা কুসুমকে নদী থেকে উদ্ধার করে। তিনজনই তাদের নৌকায় একা একটি মেয়েকে পেয়ে তাকে পটানোর তালে থাকে। অন্যদিকে রহমানের পুরনো ব্যবসায়িক শত্রু শরীফ তাদের আক্রমণ করে যাতে তারা তাদের মালামাল ঠিকমত নিয়ে যেতে না পারে। তারা এসবের মোকাবেলা করে সময়মত তাদের কাজ সমাধা করতে বদ্ধ পরিকর।
"অভিযান" চলচ্চিত্রের সঙ্গীত পরিচালনা করেছেন আনোয়ার পারভেজ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, এন্ড্রু কিশোর, খুরশিদ আলম ও রুনা লায়লা।
রাজশাহী সেনানিবাস

রাজশাহী সেনানিবাস বাংলাদেশের রাজশাহী শহরের উপকন্ঠে অবস্থিত। বাংলাদেশ ইনফ্যান্ট্রি রেজিমেন্ট (বাংলাদেশ পদাতিক রেজিমেন্ট) বাংলাদেশ সেনাবাহিনীর একটি পদাতিক রেজিমেন্ট। এটি ২০০১ সালে গঠিত হয়। ইষ্ট বেঙ্গল রেজিমেন্টের পরে এটি বাংলাদেশের দ্বিতীয় পদাতিক রেজিমেন্ট। প্রাথমিক ভাবে ইস্ট বেঙ্গল রেজিমেন্টের কয়েকটি ব্যাটেলিয়নকে বাংলাদেশ ইনফ্যান্ট্রি রেজিমেন্ট ব্যাটেলিয়ন নাম দিয়ে এই রেজিমেন্টটি গঠন করা হয়েছিল। তারপর এই রেজিমেন্ট তার নিজস্ব নিয়োগপ্রাপ্ত রিক্রুটদের প্রশিক্ষণ দেওয়া শুরু করে। এই রেজিমেন্টটি একবিংশ শতাব্দীতে বাংলাদেশ সেনাবাহিনী দ্বারা গঠিত প্রথম নতুন ইউনিট ছিল এবং ফলস্বরূপ এটি "সহস্রাব্দের রেজিমেন্ট" নামেও পরিচিত। Captain Shahinurzaman 41 BIR
সরমা গুপ্তা

সরমা গুপ্তা (১৮৮২ - ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরমা গুপ্তা ১৮৮২ সালে ঢাকা শহরে জন্মগ্রহণ করেন। তার পিতার নাম গিরীশ চন্দ্র সেন ও মাতার নাম সরলাসুন্দরী সেন। বিবাহের কয়েক বৎসর পরে সরমা গুপ্তা সন্তান ও স্বামীহারা হয়ে ঢাকায় পিত্রালয়ে চলে আসেন। তারপরে তিনি দেশের সেবাতেই নিজেকে সম্পূর্ণরূপে সমর্পণ করেন।
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরযূ গুপ্তার মিলে গঠন করেন ‘"গেন্ডারিয়া মহিলা সমিতি’"। এই সমিতি থেকে চরকা ও খদ্দর প্রচার করা, খাদি ও শিল্প-প্রদর্শনীর ব্যবস্থা করা, সভা-সমিতি আহ্বান করা এবং নানা গঠনমূলক কাজ করা হত। মহিলাদের মধ্যে দেশাত্মবােধ জাগ্রত করা সমিতির প্রধান উদ্দেশ্য ছিল। দুবৃত্তদের হাত থেকে আত্মরক্ষা শিক্ষা দেবার উদ্দেশ্যে সমিতিতে লাঠি-ছােরা খেলা শিক্ষা দেবার ব্যবস্থাও করা হয়। শিক্ষাদান করতেন বিপ্লবী আশুতােষ দাশগুপ্ত। গোন্ডারিয়ার দুই মাইল দূরে ১৯২৯ সালে 'জুড়ান শিক্ষামন্দির' স্থাপন করেন। তার মৃত্যুর পরে স্কুলের নাম তার নামে নামকরণ করা হয়। (১৯৩০ সালে লবণ আইন অমান্য আন্দোলনের সময় তিনি নোয়াখালীতে গিয়ে কাজ করেন। তিনি স্বদেশী কাজ ও সমাজ সেবামুলক কাজ করেন। ১৯৩২ সালে আন্দোলন পরিচালন করতে গিয়ে গ্রেপ্তার হন।
সরমা গুপ্তা ১৯৪২ সালে কঠিন রোগে শরীর ভগ্নস্বাস্থ্য হয়। ১৯৫০ সালে তিনি মারা যান। তিনি ঢাকা ও ঢাকার বাইরে দেশসেবার কাজ করেছিলেন এবং 'বড়দি' নামে পরিচিত ছিলেন।
ট্রিপ হকিংস

ট্রিপ হকিংস (জন্মঃ ২৮ ডিসেম্বর, ১৯৫৩) হলেন একজন আমেরিকান ব্যবসায়ী এবং ইলেকট্রনিক আর্টস ও থ্রি ডি ও কোম্পানির প্রতিষ্ঠাতা।
ইলেকট্রনিক আর্টস প্রতিষ্ঠানটি তৈরির আগে হকিংস ১৯৮২ সাল পর্যন্ত অ্যাপল কম্পিউটারে মার্কেটিং এর দায়িত্বে ছিলেন। হকিংস এর নেতৃত্বে প্রতিষ্ঠানটি অনেক সাফল্য পায়।
বেঙ্গল গ্লোবাল বিজনেস সামিট

বেঙ্গল গ্লোবাল বিজনেস সামিট বা "বিশ্ব বাংলা বাণিজ্য সম্মিলন" হল পশ্চিমবঙ্গের একটি বাণিজ্য সম্মিলন। এই সম্মিলন প্রতি বছর জানুয়ারি মাসে অনুষ্ঠিত হয়। এই সম্মিলনে বিশ্বের বিভিন্ন দেশের শিল্প ও কূটনৈতিক প্রতিনিধিরা যোগ দেন। পশ্চিমবঙ্গের এই বাণিজ্য সম্মিলন ২০১৫ সালে প্রথম শুরু হয় কলকাতায়। এর পর ২০১৬ সালে এই বাণিজ্য সম্মিলন হয় পশ্চিমবঙ্গের বন্দর ও শিল্প নগরী হলদিয়ায় এবং ২০১৭ সালের ২০ ও ২১ জানুয়ারি কলকাতায় বাণিজ্য সম্মিলয় অনুষ্ঠিত হয়।এই সম্মিলনের মাধ্যমে পশ্চিমবঙ্গ সরকার পশ্চিমবঙ্গের বাণিজ্য সম্ভাবনা তুলে ধরে বাণিজ্য প্রতিনিধির সামনে এবং শিল্পপতিরা বিভিন্ন প্রকল্পে অর্থ লগ্নির মোউ স্বাক্ষর করেন।
পশ্চিমবঙ্গ দেশ স্বাধীনতার আগে এবং স্বধীনতার পর এক দশক পর্যন্ত(১৯৪৭-১৯৫৭) ভারত এর মধ্যে শিল্প উৎপাদনে প্রথম ছিল। কিন্তু এর পর রাজ্যে বিভিন্ন শিল্প কারখানা বন্ধ হয়। ফলে রাজ্যে শিল্প উৎপাদন কমে এবং শিল্প উৎপাদনে রাজ্যটি দেশের মধ্যে পিছনের সারিতে অবস্থান করে।এই কারণে রাজ্যে নতুন শিল্প ও পুজির অভাব দেখা দেয়। রাজ্যে শিল্প উৎপাদন বৃদ্ধি, নতুন শিল্প স্থাপন, পরিকাঠামো গঠন, বিদ্যুৎ এর যোগান, বন্দর উন্নয়ন প্রভৃতি খাতে লগ্নি বৃদ্ধি এর জন্য এবং শিল্প ভাবমূর্তী গঠনের জন্য পশ্চিমবঙ্গ সরকার বাণিজ্য সম্মিলন অনুষ্ঠিত করার পরিকল্পনা নেয়। এই সম্মিলনের নাম দেওয়া হয় বেঙ্গল গ্লোবাল বিজনেস সামিট বা বিশ্ব বাংলা বাণিজ্য সম্মিলন। এই সম্মিলন প্রথম অনুষ্ঠিত হয় কলকাতায় ২০১৫ সালে।
পশ্চিমবঙ্গে শিল্প লগ্নি বৃদ্ধির লক্ষে প্রথম "বিশ্ব বাংলা বাণিজ্য সম্মিলন " হয় ২০১৫ সালে। এটি "বেঙ্গল গ্লোবাল বিজনেস সামিট-২০১৫ " নামে পরিচিত ।এই সম্মিলনের উপস্থিত ছিলেন দেশ বিদেশের বিভিন্ন শিল্প প্রতিনিধি।এই সম্মিলনে রাজ্যের বিভিন্য প্রকল্পে ও নতুন শিল্প স্থাপনের লক্ষে প্রচুর লগ্নি প্রস্তাব পাওয়া যায়।রাজ্য সরকারের থেকে ঘোষণা করা হয় এই সম্মিলনে মোট লগ্নি প্রস্তাবের পরিমাণ ছিল ।
উবার

উবার (Uber) হলো মোবাইল স্মার্টফোনের অ্যাপ-ভিত্তিক ট্যাক্সি সেবার নেটওয়ার্ক। আমেরিকা ভিত্তিক অনলাইন পরিবহন নেটওয়ার্ক কোম্পানি উবারের কোন নিজস্ব ট্যাক্সি নেই। উবারের কিছু নির্ণায়ক যোগ্যতা পূরণ করে ব্যক্তিগত গাড়ি আছে এমন যে কোন ব্যক্তিই উবার টিমের সাথে যুক্ত হতে পারেন। এই নেটওয়ার্কের মাধ্যমে একজন চালক ও যাত্রী নিজেদের মধ্যে যোগাযোগ করে নিতে পারেন। উবারের ফ্রি অ্যাপটির মাধ্যমে একজন যাত্রী নিজের অবস্থান জানিয়ে একটি ট্যাক্সি ডেকে আনতে পারেন।
পৃথিবীর ৬৩টি দেশ ও ৭৮৫টিরও বেশি শহরে উবারের সেবা চালু আছে। 
যাত্রী সেবার মান অপেক্ষাকৃত ভাল, সহজপ্রাপ্যতা ও কমার্শিয়াল ট্যাক্সি সার্ভিস গুলোর চেয়ে ভাড়া কম হওয়ায় বিশ্বের অনেক দেশেই উবার জনপ্রিয়।
আয়ের নিরিখে চালকদের মধ্যে এটি অনেক জনপ্রিয়।
২০১৩ সালে কোম্পানিগুলো চালকদের বেশ ভালো পরিমাণের অর্থ পরিশোধ করত। অনেক চালক সেই সময় মাসে এক লাখ রুপি পর্যন্ত রোজগার করেছেন।
সেসময় দিনে ৩ হাজার রুপির মতো রোজগার করতেন একজন উবার চালক । পেট্রলের দাম বেড়ে যাওয়ায় এখনও আয় দৈনিক ১ হাজার ৫০০ রুপির ওপরে ।
২০১৬ সালের ২২ নভেম্বর বাংলাদেশের ঢাকায় বিশ্বখ্যাত অ্যাপ-ভিত্তিক ট্যাক্সি সেবা নেটওয়ার্ক উবারের কার্যক্রম শুরু হয়।
মাছের তরকারি

মাছের তরকারি বলতে মাছ দ্বারা প্রস্তুতকৃত/রান্নাকৃত খাবারকে বোঝানো হয়ে থাকে। বিভিন্ন প্রকারের মাছের তরকারি হতে পারে। যেমনঃ
দই মাছ

দই মাছ একটি ঐতিহ্যবাহী বাঙালি খাবার যেখানে মশলাযুক্ত দই দিয়ে মাছ রান্না করা হয়। সাধারণত ভাত দিয়ে এটা খাওয়া হয়। দই মাছ ঝোলে পরিমাণমত হলুদ, পেঁয়াজ, রসুন, সরিষা এবং গরম মশলা যোগ করা হয়। দই মাছ তৈরিতে বাংলায় ইলিশ, রুই, কাতলা মাছ ব্যবহার করা হয়। তবে ওড়িশাতেও ব্যবহৃত হয় এবং স্থানীয় ছোট মাছও ব্যবহার করা হয় পরিবারভেদে।
মাছ, দই, সরিষা, হলুদ, রসুন, মরিচ, গরম মশলা
দই মাছ সাধারণত ভাতের সাথে পরিবেশন করা হয়। এটি বিশেষ করে গ্রীষ্মকালে খুবই জনপ্রিয়। মিষ্টি দই এর স্বাদ মাছের মশলাদার স্বাদের সঙ্গে মিলে একটি সুস্বাদু খাবার তৈরি করে।
দই মাছ শরীরের জন্য অত্যন্ত উপকারী। দইয়ে উপস্থিত প্রোবায়োটিক উপাদান পেটের স্বাস্থ্য ভালো রাখতে সাহায্য করে, এবং মাছ প্রোটিনের একটি ভালো উৎস
চিংড়ি ঝোল

চিংড়ি ঝোল, (চিঙ্গুড়ি ঝোলা(ଚିଙ୍ଗୁଡ଼ି ଝୋଳ) বা চুঙ্গুডি ঝোলা (ଚୁଙ୍ଗୁଡ଼ି ଝୋଳ) হচ্ছে উচ্চ মশলাযুক্ত চিংড়ি মাছের তরকারি যা বাংলাদেশ এবং ভারতের পশ্চিমবঙ্গ ও ওড়িষ্যায় খুবই জনপ্রিয় তরকারি। ওড়িষ্যার সমুদ্র উপকূলবর্তী মানুষেরা প্রধানত চিংড়ি ঝোল খেয়ে থাকে।
চিংড়ি ঝোল হচ্ছে স্বাদু পানি বা লবণাক্ত পানির চিংড়ি দ্বারা প্রস্তুতকৃত একপ্রকার সুপ বা ঝোল৷ পৃথিবীর বিভিন্ন অঞ্চলে এ খাবারটি তৈরিতে ভিন্নতা দেখা যায়৷ মালয়েশিয়া, থাইল্যান্ড, মেক্সিকো, আমেরিকা ইত্যাদি দেশে এ খাবারটি খুব জনপ্রিয়৷
চিংড়ি মাছ সহযোগে প্রস্তুতকৃত এ খাবারটি আইসল্যান্ডে খুবই জনপ্রিয়৷ বিভিন্ন উপাদান সহযোগে খাবারটি প্রস্তুত করা হয়৷ এর মধ্যে রয়েছে বেকন, ক্রীম, সবজি এবং অন্যান্য উপাদান৷ বলা হয় যে খাবারটিতে ধূমায়িত মিষ্টি ফ্লেভার থাকে৷ এছাড়া খাবারটি প্রস্তুতে বরফে জমানো চিংড়ি মাছও ব্যবহৃত হয়ে থাকে৷
পেনাং প্রন মি, যা হার মি বলেও পরিচিত, মালয়েশিয়ার পেনাং অঞ্চলের একটি জনপ্রিয় চিংড়ির সুপ৷ এটি তৈরিতে চিংড়ির মাথা ও খোলস ঝোল হিসাবে ব্যবহৃত হয়৷ পেনাং এর রাস্তাগুলোতে খাবারটি বিক্রি হয়ে থাকে৷
মেক্সিকোতে চিংড়ির ঝোল হিসাবে যে খাবারটি জনপ্রিয়, তা হলো কালডো দা কামারোনস৷ কালডো ডি কামারোনস হল সাধারণভাবে প্রস্ততকৃত চিংড়ির খাবার কালডো দা সেইতে মারেসের এক বিশেষ রন্ধনপ্রণালী৷
চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷ 
ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷
মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷
চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷
সরিষার তেলে চিংড়ি মাছ ভেজে এই তরকারি রান্না করা হয়। এবং তারপর একটি গরম মশলার মিশ্রণ দেওয়া হয়। তেজপাতাও ব্যবহার করা হয়। চিংড়ি ঝোলে নারকেলের দুধ ব্যবহার করা হয়। তরকারির ঝোলে লালচে ভাব আনতে টমেটো ব্যবহার করা হয়। স্বাদের তারতম্যের জন্যে রসুনের পরিমাণ কম বেশি করা হয়।
সুপতি রায়

সুপতি রায় (২.০২.১৩১৩ বঙ্গাব্দ - ২৬.১১.১৩৭৫ বঙ্গাব্দ) একজন ব্রিটিশবিরোধী সশস্ত্র বিপ্লববাদী, বেঙ্গল ভলেন্টিয়ার্সের সদস্য।
বাংলাদেশে কুমিল্লা জেলার বিজয়নগরে জন্মগ্রহণ করেন সুপতি। পিতা রামগোবিন্দ রায় ছিলেন ঢাকার বারদিতে নাগদের এস্টেট তহশিলদার। ১৯২৯ খ্রিষ্টাব্দে ঢাকা বিশ্ববিদ্যালয় থেকে বি.এ পাশ করেন। স্কুলে পড়ার সময়েই বিপ্লবী সংস্থা মুক্তি সংঘের সাথে যোগাযোগ হয়।
সুপতি রায় মুক্তি সংঘের সক্রিয় এবং অকুতোভয় সদস্য ছিলেন। গোপনে বিপ্লবাত্মক কাজ সফল করার ব্যাপারে বিশেষ পারদর্শিতা ছিল। ঢাকা শহরে যারা গোয়েন্দা পুলিশের সাহায্যকারী ছিল ও বিপ্লবীদের ধরিয়ে দিতো তাদের শায়েস্তা করার ভার নেন। একাজে তার সাথীরা ছিলেন বিপ্লবী নেপাল নাগ, জিতেন ঘোষ প্রমুখ। ২৯ আগস্ট ১৯২৯ সালে বিপ্লবী বিনয় বসু লোমান সাহেবকে হত্যা করলে তার ওপর দশ হাজার টাকা পুরস্কার ঘোষণা করে সরকার। ঢাকা শহরে চিরুনী তল্লাশী ও অত্যাচার শুরু হয়। সুপতি নিজ দায়িত্বে পলাতক বিনয় বসু'কে নিরাপদে কলকাতা পৌঁছে দেন। নৌকাযোগে, ট্রেনে অনেকবার তাদের পুলিশের মুখোমুখি হতে হয়। কখোনো মুসলিম শ্রমিকদের বেশে, কখোনো বা জমিদার ও তার চাকরের ছদ্মবেশে পুলিশ কর্মকর্তাদের চোখের সামনে দিয়েই তুখোড় বুদ্ধিসম্পন্ন সুপতি, বিনয় বসুকে বার করে নিয়ে যান। এই দুই বিপ্লবীর পলায়নের কাহিনী প্রায় রূপকথার মতো। বিপ্লবী ত্রয়ী বিনয় - বাদল - দীনেশের রাইটার্স বিল্ডিং আক্রমণের প্রস্তুতি পর্বে তার বিশেষ ভূমিকা ছিল। প্রশাসনের যোগাযোগ ব্যবস্থা ধ্বংস করতে মুক্তি সংঘ যে '"তারকাটা"' কর্মসূচি নেয় তাতেও সক্রিয় অংশ নেন তিনি।
১৯৩০ সালে চট্টগ্রাম অস্ত্রাগার লুন্ঠন ও যুববিদ্রোহের সাহায্যার্থে বেঙ্গল ভলেন্টিয়ার্সের যে পাঁচজন বিপ্লবীকে নিয়ে অ্যাকশন স্কোয়াড গঠিত হয় তার অন্যতম ছিলেন বিপ্লবী সুপতি রায়। ১৩ ফেব্রুয়ারি ১৯৩৩ পুলিশ তাকে এক গোপন বৈঠক থেকে গ্রেপ্তার করে বেংগল অর্ডিন্যান্স এর বলে বিনা বিচারে আটকে রাখে পাঁচ বছর। ১৯৩৮ খ্রিষ্টাব্দে মুক্তি পেয়ে নতুন উদ্যমে বিপ্লবী কার্যকলাপ চালিয়ে যান। ত্রিপুরায় বেংগল ভলেন্টিয়ার্সের সংগঠক হিসেবে কাজ করতে থাকেন।
নেতাজী সুভাষচন্দ্র বসু, ফরওয়ার্ড ব্লক দল গঠন করলে তাতে যোগ দেন সুপতি। ১২ এপ্রিল ১৯৪০ ঢাকায় ফরওয়ার্ড ব্লক পার্টি অফিস থেকে পুলিশ তাকে গ্রেপ্তার করে। আবার কারান্তরালে থাকেন দীর্ঘ পাঁচ বছর। ১৯৪৬ সালে মুক্তি পেয়ে দেশবিভাগ বিরোধী আন্দোলনে অংশ নিয়েছিলেন সুপতি।
২৬.১১.১৩৭৫ (বঙ্গাব্দ) মারা যান বিপ্লবী সুপতি রায়।
সুন্নত নামাজ

সুন্নাত নামাজ বলতে সাধারণত দৈনিক ১৭ রাকআত ফরয ব্যতীত অন্যান্য সকল নামাযকে বুঝানো হয়। তবে, এখন শুধুমাত্র পাঁচ ওয়াক্তের ফরয নামাযগুলোর আগে - পরের নামাযগুলোকে সুন্নাত নামায বলা হয়। যদিও, সুন্নাত নামাযের সংখ্যা এই দৈনিক সুন্নাত নামাযসমূহের মাঝে সীমাবদ্ধ নয়। এগুলোর বাইরেও অনেক সুন্নাত নামায রয়েছে। যেমন: তাহিয়াতুল ওযূ, তাহিয়াতুল মসজিদ, সূর্য ও চন্দ্রগ্রহণের নামায।
এখানে উল্লেখ্য যে, ফরয নামাযসমূহ ও বিতর নামায যেমন আল্লাহর হুকুমে নবী (সা:) পড়েছেন, ঠিক তেমনিই সুন্নাত নামাযগুলোও নবী (সা:) আল্লাহর হুকুমে পড়েছেন।
সুন্নত সেইসকল কাজ যা নবী (সা:) এবং সাহাবায়ে কেরাম রাদিয়াল্লাহু করেছেন । সুন্নত দু’ই প্রকার— ১.সুন্নাতে মুয়াক্কাদাহ।
২.সুন্নাতে গায়ের মুয়াক্কাদাহ।
সুন্নাতে মুয়াক্কাদাহ হলো- সেইসকল কাজ যা নবী (সা:) এবং সাহাবায়ে কেরাম রাদিয়াল্লাহু হামেশা করতেন এবং ওযর ব্যতীত কখনো ত্যাগ করেননি। অবশ্য যারা করেনি তাদেরকে সতর্ক করে দেননি। তবে যে ব্যক্তি বিনা ওযরে তা পরিত্যাগ করে এবং ছেড়ে দেয়ার অভ্যাস করে সে ফাসেক এবং গুনাহগার । নবী (সা:) সাপাহার -এর শাফায়াত থেকে সে বঞ্চিত হবে । অবশ্য ঘটনাক্রমে কোনোটা বাদ গেলে সে অন্য কথা ।
সুন্নাতে গায়ের মুয়াক্কাদাহ হলো- যে কাজ নবী (সা:) অথবা সাহাবীগণ করেছেন এবং বিনা ওযরে কখনো আবার ছেড়েও দিয়েছেন। এ কাজ করলে খুব সওয়াব না করলে গুনাহ নেই ।
১। সুন্নাত নামাযসমূহের মাঝে সবচেয়ে পরিচিত সুন্নাত নামাযসমূহ হলো ঐসব নামায যেগুলো ফরয নামাযের আগে - পরে পড়া হয়। এগুলোকে সালাতে রাগেবাও বলা হয়।
ক. ফজরের ফরযের পূর্বের দুই রাকআত নামায।
খ. যোহরের ফরযের পূর্বের চার রাকআত নামায এবং ফরযের পরের দুই রাকআত।
গ. মাগরিবের ফরযের পরের দুই রাকআত।
ঘ. ইশার ফরযের পরের দুই রাকআত।
২। এগুলো ছাড়াও, ওযূ করার পরের দুই রাকআত নামায বা তাহিয়াতুল ওযূ।
৩। মসজিদে প্রবেশকালীন সময়ে দুই রাকআত নামায বা তাহিয়াতুল মসজিদ।
৪। সালাতুল কুসূফ ও খুসূফ বা চন্দ্র ও সূর্যগ্রহণের নামায।
৫। তাহাজ্জুদের নামায।
৬। ইশরাকের নামায প্রভৃতি।
এগুলো ছাড়াও আরও কিছু সুন্নাত নামায রয়েছে।
নামাজের সময়সমূহ

সালাত আরবি শব্দ এর আভিধানিক অর্থ দোয়া, রহমত, ক্ষমা প্রার্থনা করা ইত্যাদি । ইসলামে পরিভাষায়, আকাম, আরকাম, সহ বিশেষ নিয়মে ও নির্দিষ্ট সময়ে আল্লাহর ইবাদত করার নাম সালাত (নামায)। ইসলামে সালাতের গুরুত্ব অপরিসীম। মুসলমানদের পঞ্চস্তম্ভের মধ্যে সালাত অন্যতম। মোট পাঁচ ওয়াক্ত নামাজ আদায় করার জন্য নির্দিষ্ট সময় রয়েছে। যথা সময় সালাত আদায় করা ফরজ। এ সম্পর্কে আল্লাহ তা'আলা বলেন,“ নির্সধারিত সময়ে সালাত কায়েম করা মুমিনদের জন্য অবশ্য কর্তব্য ”।(সুরা আন -নিসা, আয়াত :১০৩)
বেলের শরবত

বেলের সরবত বা বেলা পানা (ওড়িয়া ভাষা) একটি পানীয় যা তৈরি হয় পাকাবেল থেকে। বাংলাদেশ এবং ভারতের পশ্চিম বংগ ও ওড়িষ্যায় চৈত্র, বৈশাখ মাসে এবং গরমের সময়ে বেলের সরবত খুবই জনপ্রিয়।
সান স্ট্রোকের প্রতিষেধক হিসেবে কাজ করে। উড়িষ্যায় নতুন বছরের প্রথম দিনে বেল পানা খাওয়ার রীতি আছে।
গন্দর নদী

গন্দর নদী বা গুণ্ডরী নদী বা তাররা নদী বাংলাদেশ-ভারতের একটি আন্তঃসীমান্ত নদী। নদীটি একটি সরু প্রকৃতির জলধারা। নদীটির দৈর্ঘ্য প্রায় ৪০ কিলোমিটার এবং প্রকৃতি সর্পিলাকার। নদীটিতে জোয়ারভাটার প্রভাব নেই।
গন্দর নদী বর্তমানে বাংলাদেশের ঠাকুরগাঁও জেলার রানীশংকাইল উপজেলার হোসেনগাঁও ইউনিয়নের বিল হতে উৎপত্তি লাভ করেছে।
অতঃপর এই নদী জলধারা হরিপুর উপজেলার আমগাও, ডাঙ্গীপাড়া, ভাতুরিয়া এবং হরিপুর ইউনিয়ন অতিক্রম করে রায়গঞ্জ মহকুমার রায়গঞ্জ সমষ্টি উন্নয়ন ব্লকের মহিপুর গ্রাম পঞ্চায়েত দিয়ে পশ্চিমবঙ্গে প্রবেশ করেছে। অতঃপর নদীটি বাহর, ভগতগাঁও, মহিপুর, বারধারা, ধুসমল, রুনিয়া, আদিয়ার, ডুমারিয়া, ফাজিলপুর, মকদমপুর গ্রামে জাতীয় মহাসড়ক ১২ অতিক্রম করে শীতলপুর গ্রামে নাগর নদীতে নিপতিত হয়েছে।
শিহিপুরের মুন্সীগঞ্জ হাট এবং মশানগাঁও হাট এই নদীর তীরে অবস্থিত।
নিয়ামতি ইউনিয়ন

নিয়ামতি বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।
নিয়ামতি ইউনিয়নের আয়তন ৭,৩৬৮ একর।
নিয়ামতি ইউনিয়ন বাকেরগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী নিয়ামতি ইউনিয়নের মোট জনসংখ্যা ২৪,০৭৩ জন। এর মধ্যে পুরুষ ১১,২১৮ জন এবং মহিলা ১২,৮৫৫ জন। মোট পরিবার ৫,৬৮৪টি।
গ্রামভিত্তিক লোকসংখ্যা
তথ্য সূত্র- আদমশুমারী ২০১২ প্রতিবেদন।
২০১১ সালের আদমশুমারি অনুযায়ী নিয়ামতি ইউনিয়নের সাক্ষরতার হার ৬৬.১%।
চচ্চড়ি

চচ্চড়ি একটি ঐতিহ্যবাহী বাঙালি তরকারি যা  বাংলাদেশ ও ভারতে খুবই জনপ্রিয়। সাধারণত ভাতের সাথে চচ্চড়ি খাওয়া হয়।
চচ্চড়ি রান্নার জন্য প্রথমে কড়াইয়ে কালো সরিষা, আদা বাটা, তেল অথবা ঘি দিয়ে কষিয়ে নেওয়া হয়। এরপর কাটা সবজিগুলো ঢেলে নাড়াতে হয়। লবণ, মশলা এবং পানি যোগ করে সবজিগুলোকে সিদ্ধ হতে দিতে হবে।
তরকারির ঝোল কমে এলে হালকা আঁচে রেখে দিতে হবে। সব ঝোল শুকিয়ে গেলে নামিয়ে নিতে হবে।
সাধারণত আলু, বেগুন ও ফুলকপি সবজি চচ্চড়িতে ব্যবহার করা হয়।
অমরকানন

অমরকানন হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত গঙ্গাজলঘাটী সমষ্টি উন্নয়ন ব্লকের একটি গ্রাম ও পর্যটন কেন্দ্র। এই ব্লকের প্রধান কার্যালয় অমরকানন গ্রামেই অবস্থিত।
২০১১ সালের জনগণনা প্রতিবেদনে অমরকাননের জনসংখ্যার পৃথক উল্লেখ পাওয়া যায় না। সম্ভবত এই প্রতিবেদনে অমরকানন ও তার পার্শ্ববর্তী ভৈরবপুর গ্রামের জনসংখ্যা একত্রিত করে ধরা হয়ে। উক্ত বছরের জনগণনা অনুসারে, ভৈরবপুরের সামগ্রিক জনসংখ্যা ৪.৬৬৯ জন। এর মধ্যে ২,৩৭৯ জন (৫১%) পুরুষ এবং ২,২৯০ জন (৪৯%) নারী। ৫০৬ জনের জনসংখ্যা ছয় বছরের নিচে। ভৈরবপুরের মোট সাক্ষর জনসংখ্যা ২,৯১১ (ছয় বছরের অধিক জনসংখ্যার ৬৮.৯৩%)।
মোরগ্রাম থেকে খড়গপুর পর্যন্ত প্রসারিত ১৪ নং জাতীয় সড়ক (পুরনো সংখ্যা অনুসারে ৬০ নং জাতীয় সড়ক অমরকাননের উপর দিয়ে গিয়েছে। এই অংশেই পুরুলিয়া জেলার সাঁওতালডিহি থেকে উত্তর চব্বিশ পরগনা নদীয়া জেলার মাঝদিয়া পর্যন্ত প্রসারিত ৮ নং জাতীয় সড়ক ১৪ নং জাতীয় সড়কের সঙ্গে একই রুট ভাগ করে নিয়েছে।
অমরকাননের নিকটস্থ ৪০০ ফুট উঁচু কোরো পাহাড় বহু পর্যটক ট্রেকিং ও বনভোজন করতে আসেন। এই পাহাড়টি বাঁকুড়া শহর থেকে ১৯ কিলোমিটা দূরে অবস্থিত।
অমরকাননের আরেকটি পর্যটন কেন্দ্র হল গাংদুয়া বাঁধ। শালি নদীর উপর ৪,৯০০ ফুট উঁচু এই বাঁধ এবং তার পিছনে জলাধারটি একটি জনপ্রিয় বনভোজন স্থল। এটি অমরকানন থেকে ৪ কিলোমিটার ও বাঁকুড়া থেকে ২৮ কিলোমিটার দূরে অবস্থিত।
স্বাধীনতা সংগ্রামী গোবিন্দ প্রসাদ সিংহের নামানুসারে ১৯৮৫ সালে অমরকাননে গোবিন্দ প্রসাদ মহাবিদ্যালয় প্রতিষ্ঠিত হয়। এই কলেজটি বর্ধমান বিশ্ববিদ্যালয় কর্তৃক অনুমোদিত। এখানে বাংলা, ইংরেজি, ইতিহাস ও ভূগোলের সাম্মানিক পাঠক্রম ও কলাবিভাগে সাধারণ পাঠক্রম চালু রয়েছে।
অমরকানন গ্রামীণ হাসপাতাল হল গঙ্গাজলঘাটী সমষ্টি উন্নয়ন ব্লকের কেন্দ্রীয় হাসপাতাল। এছাড়া শ্রীচন্দনপুর, গঙ্গাজলঘাটী ও রামহরিপুরে তিনটি জনস্বাস্থ্য কেন্দ্র ও ৩০টি উপকেন্দ্র রয়েছে।
গোসাইকুন্ড

গোসাইকুন্ড নেপালের লাংটাং রাষ্ট্রীয় নিকুঞ্জে অবস্থিত একটি স্বাদুজলের হ্রদ। সমুদ্রপৃষ্ঠ থেকে ৪,৩৮০ মিটার উচ্চতায় নেপালের রসুয়া জেলায় এই হ্রদের অবস্থান। গোসাইকুন্ড হ্রদের আকার ১৩.৮ হেক্টর (৩৪ একর)। হ্রদটির আশপাশে অবস্থিত অন্যান্য জলাভূমি মিলিয়ে মোট আকার ১,০৩০ হেক্টর। ২০০৭ সালের সেপ্টেম্বরে এগুলো একত্রে রামসার স্থান হিসেবে ঘোষিত হয়। গোসাইকুন্ড হ্রদ থেকে ত্রিশুলী নদের আরম্ভ হয়েছে। শীতকালে অক্টোবর থেকে জুন পর্যন্ত এই নদ হিমায়িত অবস্থায় থাকে। এই অঞ্চলে প্রায় ১০৮ টি ছোটবড় হ্রদ আছে। এই এলাকার লাউরিবিনা পাস বিশেষ পর্যটন আকর্ষণ, এবং এটি ৪,৬১০ মিটার উচ্চতায় অবস্থিত।
দীর্ঘকাল ধরে গোসাইকুন্ড হ্রদ হিন্দু ধর্মাবল্বীদের নিকট বিশেষ গুরুত্বপূর্ণ। হিন্দু পুরাতত্ত্ব অনুসারে গোসাইকুন্ড হ্রদে শিব ও পার্বতী বাস করেন। হিন্দু ধর্মগ্রন্থ ভাগবত ও বিষ্ণু পুরাণে এবং রামায়ণ ও মহাভারতে সমুদ্র মন্থনের উল্লেখ রয়েছে, যার সাথে গোসাইকুন্ডের উৎপত্তি সরাসরি জড়িত। এই হ্রদের জল পবিত্র বলে বিবেচনা করা হয়। গঙ্গাদশহারা এবং জনই পূর্ণিমা উৎসবের সময় ভারত ও নেপালের অগণিত হিন্দু ধর্মাবলম্বী গোসাইকুন্ড ভ্রমণে আসে। বিষ ভক্ষণের পরে শিব তার গলার ব্যাখ্যা নিরাময়ের জন্য পর্বতগাত্রে ত্রিশুল নিক্ষেপ করলে এই হ্রদের উৎপত্তি হয় বলে হিন্দু ধর্মে কথিত আছে।
ধুঞ্চে-হেলাম্বু ট্রেকিং পথে গোসাইকুন্ড একটি বিশেষ জনপ্রিয় স্থান। গোসাইকুন্ড হয়ে লাঙটাঙ উপত্যকায় যাওয়া যায়। এই পথে পর্যটকদের পর্যাপ্ত রাত্রিযাপনের ব্যবস্থা আছে। লাঙটাঙ উপত্যকার ধুঞ্চে গ্রাম থেকে গোসাইকুন্ড যাওয়ার ট্রেক শুরু হয়। এছাড়া অনেক পর্যটক কাঠমান্ডু উপত্যকার সুন্দরিজল স্থান থেকেও যাত্রা শুরু করে। ধুঞ্চে থেকে আরম্ভ করলে প্রথম দিনে পর্যটকরা চন্দন বারি নামক স্থানের উদ্দেশ্যে যাত্রা করে। এ স্থানটি সমুদ্রপৃষ্ঠ থেকে ৩,২০০ মিটার উচ্চতায় অবস্থিত। এরপরে লাউরিবিনায়াক স্থানে যেতে হয়, যা ৩,৭০০ মিটার উচ্চতায় অবস্থিত। উচ্চতাজনিত অসুস্থতা এড়ানোড় জন্য পর্যটকরা এ পর্যায়ে দুই-একদিনের বিরতি নিয়ে গোসাইকুন্ডের উদ্দেশ্যে উপরের দিকে যাত্রা করে। লাউরিবিনায়াক থেকে লাঙটাঙ এবং গনেশ হিমবাহের সুন্দর দৃশ্য দেখা যায়। গোসাইকুন্ড থেকে সুন্দরিজল পর্যন্ত পৌছাতে প্রায় চারদিন সময় লাগে। এ পথে ৪,৬১০ মিটার উচ্চতার লাউরিবিনা লা পাস অতিক্রম করতে হয়। এরপরে ফেদি ও ঘোপ্তি হয়ে নিচে নামতে হয়। নিচে নামার পথে বিভিন্ন ছোট গ্রামের মধ্যে দিয়ে ফিরতে হয়।
নারায়ন চট্টোপাধ্যায়

নারায়ন চট্টোপাধ্যায় (১৯০৮ - ২২ জানুয়ারি ১৯৮৯) বাঙালি ব্রিটিশবিরোধী বিপ্লবী ও রাজনৈতিক নেতা।
নারায়ন চট্টোপাধ্যায়ের জন্ম বর্তমান বাংলাদেশের খুলনার খানকা গ্রামের চট্টোপাধ্যায় জমিদার বংশে। পিতার নাম গৌরীনাথ চট্টোপাধ্যায়। পরিবারে বৈপ্লবিক ঐতিহ্য ছিল। উচ্চ সামন্ত বংশে জন্ম হলেও ব্রিটিশবিরোধী বিপ্লবী আন্দোলনে অংশগ্রহণ করেছেন পরিবারের অনেকেই। তুতো ভাই বিষ্ণু চট্টোপাধ্যায় ওরফে বিষ্টু ঠাকুর ছিলেন বাংলার অবিসংবাদিত কৃষক নেতা ও শহীদ। দিদি বিপ্লবী ভানু দেবী যশোর খুলনা যুব সংঘের কর্মী ছিলেন।
নারায়ন চট্টোপাধ্যায় নৈহাটি আচার্য প্রফুল্লচন্দ্র স্কুলে পড়াকালীন প্রমথ ভৌমিকের সাহচর্যে বিপ্লবী আন্দোলনে আকৃষ্ট হন এবং 'কিশোর সমিতি'র সাথে যুক্ত হন। এই সমিতি প্রকাশ্যে জনহিতকর কাজের সাথে জড়িত থাকত ও গোপনে তরুনদের অগ্নিমন্ত্রে দীক্ষা দিত। খালিশপুর স্বরাজ আশ্রমে কৃষিকাজ, স্বাস্থ্য চর্চা পঠনপাঠনের আড়ালে বৈপ্লবিক কাজকর্মের প্রস্তুতি চলতো। ভাই বিষ্ণুর সাথে তিনিও ছিলেন স্বরাজ আশ্রমে। পরে এই আশ্রমটিই যশোর খুলনা যুব সংঘের অন্যতম আখড়া হয়ে যায়। ১৯২৮-২৯ সারা বাংলা ছাত্র আন্দোলনে নারায়ন চট্টোপাধ্যায় ছিলেন খুলনা জেলার নেতা। ১৯৩০ খ্রিষ্টাব্দে ২৪ আগস্ট আইন অমান্য আন্দোলনে যোগ দিয়ে বেংগল অর্ডিন্যান্স বলে গ্রেপ্তার হন। আট বছর কারাদণ্ড হয় তার। মুক্তি পেয়ে খুলনা জেলা কংগ্রেস কমিটির সম্পাদক হয়েছিলেন।
১৯৩৯ সালে নেতাজী সুভাষচন্দ্র বসু খুলনায় এলে তার সাথে পরিচয় হয়। খুলনার ফরওয়ার্ড ব্লক জেলা কমিটির সম্পাদকের দায়িত্ব তার ওপর ন্যস্ত করেন সুভাষচন্দ্র। ১৯৪০ খ্রিষ্টাব্দে সুভাষচন্দ্রের নেতৃত্বে হলওয়েল মনুমেন্ট অপসারনের দাবীতে আন্দোলনে যোগ দিয়ে পূনরায় বন্দী হন এবং নয় মাস সশ্রম কারাদণ্ড হয়। ১৯৪২ সালে ভারত ছাড়ো আন্দোলনে যোগ দেওয়ার পরেই গ্রেপ্তার হয়ে ৩ বছর কারারুদ্ধ থাকেন। ১৯৪৫ সালে মুক্তি পান।।
জেল থেকে মুক্তিলাভ করে জেলা কংগ্রেসে পূনরায় যোগ দিয়েছিলেন। বঙ্গীয় প্রাদেশিক কংগ্রেস কমিটি ও নিখিল ভারত কংগ্রেস কমিটির সভ্য ছিলেন। সামাজিক কাজে নিয়োজিত ছিলেন শেষ জীবনে। দেশবিভাগের পর খুলনায় দুর্গতদের জন্যে কাজ করেছেন বহুদিন। পাক সরকারের অত্যাচার ও উৎপীড়নে পশ্চিমবঙ্গে চলে আসেন নারায়ন চট্টোপাধ্যায়।।
২২ জানুয়ারি, ১৯৮৯ তিনি মারা যান নারায়ণ চট্টোপাধ্যায়।।
কিরীটী রায়

কিরীটী রায় ভারতীয় বাংলা ঔপন্যাসিক নীহাররঞ্জন গুপ্ত সৃষ্ট একটি বিখ্যাত গোয়েন্দা-চরিত্র। "কালোভ্রমর" উপন্যাসের মধ্য দিয়ে এই গোয়েন্দা চরিত্রের আবির্ভাব ঘটে। তার সহকারী সুব্রত, যিনি অধিকাংশ কাহিনীতে তার সাথে থাকেন। পরবর্তীতে কিরীটী চরিত্রের উপর ভিত্তি করে বেশকিছু চলচ্চিত্র নির্মিত হয়েছে। মিত্র ও ঘোষ পাবলিশার্স থেকে কিরীটী সিরিজের বইগুলো ধারাবাহিকভাবে প্রকাশিত হয়। নীহার বাবুর কিরীটির সমস্ত কাহিনী গুলি একত্রিত করা যথেষ্ট কঠিন কারণ কিরীটী অমনিবাসের বাইরেও একাধিক কিরীটি কাহিনী রয়েছে যেগুলি বিভিন্ন সময় বিভিন্ন প্রকাশনী থেকে প্রকাশিত হয়েছে, ছোটো বড়ো গল্প উপন্যাস মিলিয়ে প্রায় ১০০ টিরও বেশি কিরীটি কাহিনী রচনা করে গেছেন নীহাররঞ্জন গুপ্ত যার মধ্যে ১৫ খন্ডের কিরীটি অমনিবাসে রয়েছে ৬৪ টি গল্প উপন্যাস। 
কিরীটী রহস্যভেদী হিসেবেই নিজের পরিচয় দিয়ে থাকেন। তার সহকারী সুব্রত, স্ত্রী কৃষ্ণা। টালিগঞ্জে তার বাড়ি রয়েছে, এছাড়াও রয়েছে নিজস্ব গাড়ি, ড্রাইভারের নাম হীরা সিং। তার ভৃত্যের নাম জংলী।
তাঁর উচ্চতা সাড়ে ছয় ফুট, গায়ের রং ফরসা। চুল ব্যাকব্রাশ করা, কোঁকড়ানো। পুরু লেন্সের কালো সেলুলয়েড চশমা পড়েন তিনি। দাঁড়িগোফ নিখুঁতভাবে কামানো।
যুক্তরাজ্যে নীহাররঞ্জন গুপ্তের সাথে বিখ্যাত গোয়েন্দাকাহিনি লেখক আগাথা ক্রিস্টির পরিচয় ঘটে। এরপরেই তিনি দেশে ফিরে এসে "কিরীটী" চরিত্র নির্মাণ করেন। তাঁর ছোটবেলায় প্রত্যক্ষ করা একটি আত্মহত্যা এবং অন্তঃস্বত্ত্বা বিধবা বৌদিকে গুলি করে খুন করেন যক্ষারোগ-আক্রান্ত তাঁর রুগ্ণ দেবর — এ দুটি ঘটনাই পরবর্তীতে কিরীটীর মত একটি গোয়েন্দা চরিত্র নির্মাণ করতে প্ররোচিত করে তাকে।
এযাবত চারটি চলচ্চিত্র নির্মিত হয়েছে কিরীটী রায়ের কাহিনী অবলম্বনেঃ
কিরীটিকে নিয়ে লেখা কাহিনীগুলোকে নিয়ে মোট ১৫টি অমনিবাস প্রকাশিত হয়েছে (সবকটিই মিত্র ও ঘোষ প্রকাশনী থেকে)। সেগুলি হল যথাক্রমে -
কিরীটি অমনিবাস ১
১. কিরীটির আবির্ভাব
২. রহস্যভেদী
৩. চক্রী
৪. বৌরাণীর বিল
৫. হাড়ের পাশা
কিরীটি অমনিবাস ২
১. হলুদ শয়তান
২. ডাইনীর বাঁশী
৩. ড্রাগন
৪. মোমের আলো
৫. বসন্ত রজনী
৬. কালো পাখি
কিরীটি অমনিবাস ৩
১. বিষকুম্ভ
২. মৃত্যুবাণ
৩. রাত্রি যখন গভীর হয়
৪. অলোকলতা
কিরীটি অমনিবাস ৪
১. অতল সৈকত
২. বনমরালী
৩. সুভদ্রা হরণ
৪. বিদ্যুৎ-বহ্নি
৫.মারণ ভোমরা
কিরীটি অমনিবাস ৫
১. মন পবন
২. অদৃশ্য শত্রু
৩. প্রজাপতী রঙ
৪. চারের অঙ্ক
৫. আদিম রিপু
কিরীটি অমনিবাস ৬
১. মৃগতৃষ্ণা
২. মিথুন লগ্ন
৩. মণিকুণ্ডল
কিরীটি অমনিবাস ৭
১. কৃষ্ণা কাবেরী
২. রতিবিলাপ
৩. মদন ভস্ম
কিরীটি অমনিবাস ৮
১. রিপু সংহার
২. নাগপাশ
৩. সেতারের সুর
৪. ওরা তিনজন
৫. ছোরা
কিরীটি অমনিবাস ৯
১. কালোহাত
২. ছায়া কুহেলি
৩. মৃত্যুবিষ
৪. পদ্মিনী
কিরীটি অমনিবাস ১০
১. ঘুম নেই
২. কলঙ্ক কথা
৩. হীরা চুনি পান্না
কিরীটি অমনিবাস ১১
১. অহল্যা ঘুম
২. হীরকাঙ্গুরীয়
৩. ঘুম ভাঙার রাত
৪. নীল কুঠি
কিরীটি অমনিবাস ১২
১. সর্পিল
২. রক্তলোভী নিশাচর
৩. বত্রিশ সিংহাসন
৪. নিরালা প্রহর
৫. রত্ন মঞ্জিল
কিরীটি অমনিবাস ১৩
১. আলোকে আঁধারে
২. নগরনটী
৩. রক্তের দাগ
৪. ব্লু-প্রিন্ট
৫. রেশমী ফাঁস
৬. পদ্মদহের পিশাচ
৭. পঞ্চমুখী হীরা
কিরীটি অমনিবাস ১৪
১. উর্বশী সন্ধ্যা
২. বসন্তের দিন শীতের রাত্রি
৩. মারীচ সংহার
কিরীটি অমনিবাস ১৫
১. যুগল বন্দী
২. সামনে সমুদ্র নীল
৩. মানসী তুমি
৪. অবগুন্ঠিতা
কিরীটি - কিরীটি:
১.মারণ ভোমরা
২.নির্মোক
৩.ইস্কাবনের সাহেব - হরতণের বিবি
৪.পাথরের চোখ
সাতোশি ওমুরা

সাতোশি ওমুরা ]|大村 智; জন্ম: ১২ জুলাই ১৯৩৫) একজন জাপানি প্রাণ-রসায়নবিদ। তিনি রসায়ন শাস্ত্রে বিশেষ অবদানের জন্য ২০১৫ সালে নোবেল পুরস্কার লাভ করেন।
কিতাব আল-বুলহান

কিতাব আল-বুলহান كتاب البلهان, বা আশ্চর্যসমূহের বই হল ১৪শ এবং ১৫শ-শতাব্দীর একটি আরবি পাণ্ডুলিপি। সেখানে জ্যোতির্বিজ্ঞান, জ্যোতিষশাস্ত্র এবং ভবিষ্যৎ কথনের অনুচ্ছেদ রয়েছে।
https://digital.bodleian.ox.ac.uk/inquire/p/79736e01-1957-4532-bb75-967d609b2f43
ইন্দিরা মজুমদার

ইন্দিরা মজুমদার (১৮৯৯ — ৭ ফেব্রুয়ারি ১৯৮৬) একজন ব্রিটিশ বিরোধী স্বাধীনতা আন্দোলনকারী ও গান্ধীবাদী সমাজকর্মী।
শ্রীমতী ইন্দিরা মজুমদার প্রথম জীবনে বিপ্লবী রাসবিহারী বসুর নেতৃত্বে স্বাধীনতা আন্দোলনে যোগদান করেন। ১৯২১ খ্রিষ্টাব্দে এবং তার পরেও একাধিকবার কারাদন্ডে দণ্ডিত হয়েছেন। মহাত্মা গাঁধীর আদর্শে খাদি আন্দোলনের সাথেও যুক্ত ছিলেন তিনি। ওড়িশার চিল্কার কাছে টলস্টয় আশ্রমের দায়িত্ব নিয়ে সামাজিক কাজ করতেন। তিনি উত্তর চব্বিশ পরগণা জেলায়, উত্তর দমদম বিদ্যাপীঠ নামক স্কুলটির প্রতিষ্ঠাতা। ১৯৫৮ সালে তিনি স্কুলটির প্রতিষ্ঠা করেছিলেন।
৭ ফেব্রুয়ারি ১৯৮৬ খ্রিষ্টাব্দে মারা যান ইন্দিরা মজুমদার।
কারনোসা হয়া

কারনোসা হয়া (বৈজ্ঞানিক নাম:Hoya carnosa) () এপোকিনাসি পরিবারের ট্রপিক্যাল উদ্ভিদ।
কারনোসা হয়া হাউসপ্লান্ট হিসেবে বাড়িতে লাগানো হয় নাতিশীতোষ্ণ অঞ্চলে। এরা আদ্রিত হয় এদের আকর্ষণীয় ফুলের জন্য এবং এদের সুগন্ধির জন্য। অনেক কাল্টিভার কে হাউসপ্লান্ট হিসেবে নির্বাচন করা হয় এদের পাতা, ফুলের সৌন্দর্য এবং অপূর্ব সুন্দর রঙের কারণে। তীব্র সুমিষ্ট ঘ্রাণের কারণেও হয়া ইনডোর প্লান্ট হিসেবে লাগানো যায়। এরা উজ্জ্বল আলো পেতে পছন্দ করে কিন্তু অল্প আলোতেও এরা বেঁচে থাকতে পারে। অল্প আলোতে এরা ফুল তৈরি নাও করতে পারে। হয়া নার্সারিতে বিক্রি হয় হাউসপ্লান্ট হিসেবে। হয়া সহজেই বংশবিস্তার করতে পারে গ্রাফটিং এর মাধ্যমে। সাধারণত কাটিং হিসেবেই বেশি বিক্রি হয়।
সম্প্রতি জর্জিয়া ইউনিভারসিটির গবেষণায় দেখা গেছে যে হয়া "কারনোসা হয়া" খুবই ভালোভাবে indoor environment এর পলিউশন দূর করতে পারে।
বিভিন্ন দেশে এবং বিভিন্ন কালচারে বিশেষ করে পলিনেশিয়ান কালচারে হয়াকে ওষধি গাছ হিসেবে ব্যবহার করা হয়েছে। অস্ট্রেলিয়াতে কিছু হয়া পাওয়া গেছে যারা হাস-মুরগি এবং ভেড়ার জন্য বিষক্রিয়া হয়ে কাজ করেছে।
নীল টেংরাকাঁটা

নীল টেংরাকাঁটা বা নীল হরগজা বা হরকুচ, কটকি (বৈজ্ঞানিক নাম: Acanthus ilicifolius) () বাদাবনের ঝোপ ধরনের গাছ বা গুল্ম। এটি একটি গৌণ বাদাগাছ।
নীল টেংরাকাঁটার শাখা থেকে বেরোনো ছোট্ট শীষের মাথায় ফুল ফোটে। ফুলের রঙ নীল ও পাতা গাঢ় সবুজ। এদের পাতা খুব শক্ত । হরগজা ফুলে প্রচুর উৎকৃষ্ট মানের মধু হয়। নিজেকে রক্ষা করার জন্য গাছগুলোর পাতার গোড়ায় ও অগ্রভাগে কাঁটা থাকে। হরগজার ফুল থেকে ক্যাপসুলের মতো ফল হয়। এর কাটা অনেক শক্ত।
একান্থাসি পরিবারের অন্যান্য প্রজাতি সাধারণ পরিবেশেও বেড়ে উঠতে পারে। বেড়ে ওঠার পরিবেশ বিবেচনায় একে লালবাদার অন্তর্ভুক্ত করা হয়। লালবাদা মানে হলো উদ্ভিদ-প্রজাতিটি অতিরিক্ত লবণাক্ততায় বেড়ে উঠতে ও টিকে থাকতে পারে। এর কাণ্ড অশক্ত। তাই এ গাছ কিছুটা সোজা হয়ে, লতার মত বা চারপাশে ছড়িয়ে বেড়ে উঠতে পারে। এই গাছ সাধারণত উপকূলীয় হ্রদ, ডোবা, জলাভূমি ও সমুদ্র সৈকতে এ গাছগুলো জন্মায়।
নীল টেংরাকাঁটা অস্ট্রেলিয়া, বাংলাদেশ, কম্বোডিয়া, চীন, হংকং, ভারত, ইন্দোনেশিয়া, ম্যাকাও, মালয়েশিয়া, পাকিস্তান, সিঙ্গাপুর, শ্রীলঙ্কা, তাইওয়ান, পূর্ব তিমুর, ভিয়েতনাম এবং প্যাসিফিক দ্বীপে পাওয়া যায়।
ফেওয়া হ্রদ

ফেওয়া হ্রদ নেপালের পোখরা উপত্যকায় অবস্থিত একটি স্বাদুপানির হ্রদ। সারাংকোট এবং কাসিকোট গ্রামের সন্নিকটে এই হ্রদের অবস্থান। প্রাকৃতিক ঝর্ণা এই হ্রদের পানির উৎস হলেও বাধের মাধ্যমে পানি ধরে রাখা হয়, তাই এটি পুরোপুরি প্রাকৃতিক হ্রদ নয়। ফেওয়া হ্রদ নেপালের দ্বিতীয় বৃহত্তম হ্রদ। নেপালের গণ্ডকী অঞ্চলের বৃহত্তম হ্রদ এটি, বেগনাস হ্রদ এর চেয়ে কিছুটা আকারে ছোট। সমুদ্রপৃষ্ঠ থেকে ৭৪২ মিটার উচ্চতায় ফেওয়া হ্রদের অবস্থান। ফেওয়া হ্রদের আকার ৫.২৩ বর্গকিলোমিটার (২ বর্গমাইল)। এর গড় গভীরতা ৮.৬ মিটার (২৮ ফুট) এবং সর্বোচ্চ গভীরতা ২৪ মিটার (৭৯ ফুট)। ফেওয়া হ্রদের সর্বোচ্চ জলধারণ ক্ষমতা ৪৩,০০০,০০০ ঘনমিটার (৩৫,০০০ একর-ফুট)। অন্নপূর্ণা পর্বতশ্রেণী এই হ্রদের উত্তর প্রান্ত থেকে ২৮ কিলোমিটার দূরে অবস্থিত। মাছাপুছারে পর্বতের অপূর্ব প্রতিফলনের জন্য এই হ্রদ বিশেষ জনপ্রিয়। এই হ্রদের একটি দ্বীপে তাল বরাহী মন্দির রয়েছে।
ফেওয়া হ্রদ এবং সংশ্লিষ্ট এলাকা নেপালের পোখারা অঞ্চলের প্রধান পর্যটন আকর্ষণ। ফেওয়া হ্রদের উত্তর প্রান্ত পোখারার পর্যটন অঞ্চল হিসেবে গড়ে উঠেছে। এই এলাকা সাধারণভাবে লেক-সাইড নামে পরিচিত। এখানে পর্যটকদের জন্য হোটে, রেস্তোরা, বারসহ বিভিন্ন সুবিধাদি রয়েছে। ফেওয়া হ্রদের পানিপ্রবাহ দিয়ে বিদ্যুৎ উৎপাদিত হয়। ফেওয়া হ্রদের দক্ষিণ প্রান্ত থেকে ১.৫ কিলোমিটার দূরে বিদ্যুৎ কেন্দ্রটির অবস্থান। এই হ্রদের একটি অংশ বাণিজ্যিকভাবে মৎস্য উৎপাদনে ব্যবহৃত হয়।
তাল বরহী মন্দির: ফেওয়া হ্রদের মাঝখানে একটি দ্বীপের উপরে অবস্থিত তাল বরহী মন্দির। এটি পোখারা অঞ্চলের সবচেয়ে গুরুত্বপূর্ণ ধর্মীয় স্থাপনা। দুইতলা বিশিষ্ট এই মন্দিরটি হিন্দু দেবতা বিষ্ণকে উৎসর্গ করে নির্মিত হয়েছে। সপ্তাহের শনিবারে মন্দিরটি সাধারণ লোকারণ্য হয়। 
বাইদাম: ফেওয়া হ্রদের পূর্ব প্রান্ত বাইদাম নামে পরিচিত। এখানে সুপ্রচুর হোটেল, লজ, রেস্তোরা, বইয়ের দোকান ও স্যুভেনিরের দোকান অবস্থিত। এটি নেপালের অন্যতম জনপ্রিয় পর্যটন আকর্ষণ। পোখারায় আগত পর্যটকরা সাধারণত এখান থেকেই তাদের গন্তব্য শুরু করে।
বুড়িগঙ্গা সেতু

বুড়িগঙ্গা সেতু হল বাংলাদেশের বুড়িগঙ্গা নদীর উপর নির্মিত একটি সেতু। এটি প্রথম বুড়িগঙ্গা সেতু হিসাবেও পরিচিত। এটি বাংলাদেশ ও চীন যৌথ ভাবে তৈরি করেছে। সেতুটি ৭২৫ মিটার দীর্ঘ। এই সেতু ঢাকার সঙ্গে কেরানীগঞ্জ উপাজেলাকে যুক্ত করেছে। সেতুটি নির্মাণের ফলে সহজেই কেরানীগঞ্জ উপজেলা ও তার পার্শবর্তী এলাকার মানুষ ঢাকা শহরে প্রবেশ করতে পারছে। এই সেতু ঢাকা-খুলনা মহাসড়কে যুক্ত করেছে।
বুড়িগঙ্গা সেতু নির্মাণে বাংলাদেশকে অর্থ সাহায্য দিয়েছে চীন। এই সেতু নির্মাণ শুরু হয় ৮০-এর দশকে এবং শেষ হয় ১৯৮৯ সালে। ওই বছর সেতুর উদ্বোধন হয়। এর পর থেকে সেতুটি ঢাকাবাসীকে পরিসেবা দিচ্ছে।
সেতুটি চীনা প্রযুক্তিতে নির্মিত হয়েছে। সেতুটি কংক্রিট ও ইস্পাত দিয়ে নির্মিত হয়েছে। এর দৈর্ঘ্য ৭২৫ মিটার। নদী থেকে সেতুটিকে একটি নির্দিষ্ট উচ্চতায় নির্মাণ করা হয়েছে, সদরঘাটে যাত্রীবাহী ও পণ্যবাহী জাহাজ ও লঞ্চ চলাচল স্বাভাবিক রাখার জন্য।
বাংলাদেশ-চীন মৈত্রী সেতু
চিক্কাডপল্লি

চিক্কাডপল্লি হায়দ্রাবাদের একটি প্রধান শহরতলী এবং বাণিজ্যিক কেন্দ্র। চিক্কাডপল্লি মুশীরাবাদ, অশোক নগর, নারায়ণগুড়া ও বাগ লিঙ্গমপল্লি দ্বারা বেষ্টিত।
স্থানীয় বাসিন্দাদের অনুযায়ী চিক্কাডপল্লি নামটি দু'টি তেলুগু শব্দ; চিক্কাড (অর্থাৎ কাদা) ও পল্লি (অর্থাৎ জায়গা) থেকে প্রাপ্ত। যেহেতু চিক্কাডপল্লি একটি নিম্নাঞ্চল এই এলাকাটি সাধারণত কাছাকাছির নালাগুলির থেকে অন্তঃপ্রবাহিত ড্রেন-জলে আসা কাদা দ্বারা জর্জরিত। 
অন্যান্য কিছু স্থানীয়দের অনুযায়ী চিক্কাডপল্লি নামটি "cheekatipally" (তেলুগুতে অর্থঃ অন্ধকার জায়গা) থেকে উদ্ভূত।
তেলেঙ্গানা রাষ্ট্রীয় রোড পরিবহণ সংস্থা (টিএস​আরটিসি) শহরের সমস্ত অংশে বাস পরিষেবা প্রদান করে থাকে। চিক্কাডপল্লির নিকটতম এমএমটিএস ট্রেন স্টেশন-টি "বিদ্যানগর" (বা জামিয়া ওস্মানিয়া)-এ অবস্থিত। হায়দ্রাবাদের প্রধান রেল স্টেশন; সেকেন্দ্রাবাদ রেল স্টেশন ৬ কিলোমিটার দূরে এবং রাজীব গান্ধী আন্তর্জাতিক বিমানবন্দর এখান থেকে ২৫ কিলোমিটার দূরে অবস্থিত।
হায়দ্রাবাদ মেট্রোর চিক্কাডপল্লি মেট্রো স্টেশনটি এই অঞ্চলে যাত্রী পরিষেবা প্রদান করে।
শহরের সেন্ট্রাল লাইব্রেরি এখানেই অবস্থিত। বিখ্যাত ধার্মিক গায়ক এম. এস. রামারাও এখানে বসবাস করতেন, এবং তাঁর নামে একটি রাস্তার নামকরণ "সুন্দারা কাণ্ডা এম. এস. রামারাও লেন" করা হয়। 
"ত্যাগারায়া গানসভা"  নামক হায়দ্রাবাদের একটি জনপ্রিয় সাংস্কৃতিক মিলনায়তন চিক্কাডপল্লিতে অবস্থিত। বহু সাংস্কৃতিক ভিত্তিক প্রোগ্রাম তথা মিটিং দৈনন্দিন রূপে এখানে অনুষ্ঠিত হতে দেখা যায়।
প্রভু ভেঙ্কটেশ্বরস্বামী মন্দির চিক্কাডপল্লির একটি অন্যতম প্রাচীনতম ও গুরুত্বপূর্ণ ল্যান্ডমার্ক। এই মন্দিরটির সাথে অনেক কাল জুড়ে ইতিহাস যুক্ত রয়েছে।
বিপুলসংখ্যক সিনেমা হল এখানে অবস্থিত; যেখানে মূলত টলিউড চলচ্চিত্র ইন্ডাস্ট্রির তেলুগু চলচ্চিত্র দেখানো হয়ে থাকে।
মাহফুজুর রহমান খান

মাহফুজুর রহমান খান (১০ মে ১৯৪৯ – ৬ ডিসেম্বর ২০১৯) ছিলেন একজন বাংলাদেশী চিত্রগ্রাহক। পেশাদার চিত্রগ্রাহক হিসেবে তিনি ১৯৭২ সালে প্রথম চলচ্চিত্রে কাজ করেন। তিনি আলমগীর কবির, আলমগীর কুমকুম, হুমায়ুন আহমেদ, শিবলি সাদিক, তানভীর মোকাম্মেলদের মত চলচ্চিত্র পরিচালকদের সাথে কাজ করেন।
চলচ্চিত্রের চিত্রগ্রহণের জন্য তিনি দশবার জাতীয় চলচ্চিত্র পুরস্কার, আটবার বাচসাস পুরস্কার এবং একবার বিশেষ বিভাগে মেরিল-প্রথম আলো পুরস্কার লাভ করেন।
মাহফুজুর রহমান ১৯৪৯ সালের ১০ মে তৎকালীন পূর্ব পাকিস্তানের (বর্তমান বাংলাদেশ) ঢাকার লালবাগে জন্মগ্রহণ করেন। তার পিতা হাকিম ইরতিজা-উর-রহমান খান ছিলেন একজন ব্যবসায়ী। তার পৈতৃক নিবাস ছিল লালবাগের চকবাজারস্থ হাকিম হাবিবুর রহমান খান রোডে। রোডটির নাম তার দাদা হাকিম হাবিবুর রহমান খান নামানুসারে রাখা হয়েছিল। তার চাচা ই আর খান (ইরতিফা-উর-রহমান খান) ১৯৬০-৮০-এর দশকের বাংলা চলচ্চিত্রের একজন খ্যাতনামা পরিচালক ও প্রযোজক ছিলেন। তাছাড়া প্রখ্যাত চিত্রপরিচালক ভাতৃদ্বয় এহতেশাম ও মুস্তাফিজ ছিলেন তার ফুফাত ভাই।
স্কুলে পড়াকালীন সময় থেকে তিনি চিত্রগ্রহণে আগ্রহী ছিলেন। তার বাবার ক্যামেরা দিয়ে ছবি তুলে তার চিত্রগ্রহণে হাতেখড়ি হয়। চিত্রগ্রহণ শেখার উদ্দেশ্যে তিনি প্রখ্যাত চিত্রপরিচালক জহির রায়হান নির্মাণাধীন "লেট দেয়ার বি লাইট"-এর সেটে গিয়েছিলেন। এছাড়া রফিকুল বারী চৌধুরী ও আব্দুল লতিফ বাচ্চুর সেটে গিয়ে চিত্রগ্রহণের বিভিন্ন বিষয় শিখেছেন।
মাহফুজুর রহমান আরেক প্রখ্যাত চিত্রগ্রাহক আব্দুল লতিফ বাচ্চুর শিষ্য। তিনি তার অধীনে সহকারী চিত্রগ্রাহক হিসেবে ১৯৭০ সালে "দর্প চূর্ণ" ও ১৯৭১ সালে "স্বরলিপি" চলচ্চিত্রে কাজ করেন। প্রধান চিত্রগ্রাহক হিসেবে তার প্রথম কাজ আবুল বাশার চুন্নু পরিচালিত "কাঁচের স্বর্গ" (১৯৭২)। এছাড়া একই সময় তিনি আবদুল্লাহ আল মামুন পরিচালিত "জল্লাদের দরবার" ১৯৭২), আলমগীর কুমকুম পরিচালিত "আমার জন্মভূমি" (১৯৭৩), মুস্তাফিজ পরিচালিত "আলো-ছায়া" (১৯৭৪), নুর-উল-আলম পরিচালিত "চলো-ঘর-বাঁধি" (১৯৭৪), দিলীপ বিশ্বাস পরিচালিত "দাবি" (১৯৭৪), সিরাজুল ইসলাম ভূঁইয়া পরিচালিত "একালের নায়ক" (১৯৭৫) চলচ্চিত্রে অভিনয় করেন। তিনি প্রথম রাজ্জাক পরিচালিত "অভিযান" চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার লাভ করেন। পরে আজহারুল ইসলাম খানের সহযাত্রী ও আখতারুজ্জামানের "পোকামাকড়ের ঘরবসতি" চলচ্চিত্রের জন্য এই পুরস্কার লাভ করেন। তিনি হুমায়ূন আহমেদ পরিচালিত আটটি চলচ্চিত্রের চিত্রগ্রহণের কাজ করেন এবং চারটি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন। চলচ্চিত্রগুলো হল "শ্রাবণ মেঘের দিন", "দুই দুয়ারী", "আমার আছে জল" ও "ঘেটুপুত্র কমলা"। এছাড়া কোহিনূর আক্তার সুচন্দার "হাজার বছর ধরে", গোলাম রাব্বানী বিপ্লব পরিচালিত "বৃত্তের বাইরে" চলচ্চিত্রের জন্য এই পুরস্কার অর্জন করেন।
মাহফুজুর রহমান ১৯৭৮ সালে ড. নিরাফাত আলম শিপ্রাকে বিয়ে করেন। শিপ্রা দুরারোগ্য ব্যাধিতে আক্রান্ত হয়ে ২০০১ সালের ২৭ আগস্ট মৃত্যুবরণ করেন। দাম্পত্য জীবনে তারা নিঃসন্তান ছিলেন। মাহফুজুর ২০১৯ সালের ৬ নভেম্বর বৃহস্পতিবার ৭০ বছর বয়সে ঢাকার ইউনাইটেড হাসপাতালে মৃত্যুবরণ করেন। এরপূর্বে অসুস্থতার ফলে তাকে ২৫ নভেম্বর হাসপাতালে ভর্তি করা হয়েছিল।
সরযূ গুপ্তা

সরযূ গুপ্তা (১৮৮৮—১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
সরযূ গুপ্তা ১৮৮৮ সালে ঢাকার বিক্রমপুর এর সোনারং গ্রামে জন্মগ্রহণ করেন। তার পিতার নাম দেবেন্দ্রমোহন সেন ও মাতার নাম কুমুদিনী সেন।
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরমা গুপ্তার মিলে গঠন করেন "গেন্ডারিয়া মহিলা সমিতি"। এ সমিতির সদস্যরা নিজেরাই দ্রব্য উৎপন্ন, বিক্রয় ও প্রচারকার্য পরিচালনা করতেন। তিনি স্বদেশী কাজ ও সমাজ সেবামুলক কাজ করেন। ১৯৩০ সালে 'সত্যাগ্রহী সেবিকা দল' এ অন্তর্ভুক্ত হয়ে আইন অমান্য আন্দলনে যুক্ত হন। সেই বছরে নারায়ণগঞ্জে বিদেশী পন্যের দোকানে পিকেটিং করতে গিয়ে গ্রেপ্তার হন। ১৯৩২ সালে ৪ জানুয়ারি গ্রেপ্তারের পড়ে পুনরায় অমান্য আন্দোলন হয় এবং তিনি যোগ দেন।
সরযূ গুপ্তা ১৯৪৫ সালে মারা যান।
ট্রাফিক পদ্ধতি নির্দেশনা

ট্রাফিক পদ্ধতি নির্দেশনা বলতে ট্রাফিক চলার একটি নির্দিষ্ট নিয়ম-নীতিকে বোঝায় যা অনুসারে কোনো নির্দিষ্ট অঞ্চলের সকল যানবাহন চলাচল করে। সাধারণত দুই ধরনের ট্রাফিক পদ্ধতি লক্ষ করা যায়। একটি হল ডানদিকগামী এবং অপরটি বামদিকগামী
একটি সমীক্ষায় দেখা গেছে যে পৃথিবীর মোট জনসংখ্যার দুই-তৃতীয়াংশ (১৬৩ টি দেশ এবং অঞ্চল) ডানদিকের (আরএইচটি) ট্রাফিক পদ্ধতি মেনে চলে। বাকি ৭৬টি দেশ এবং অঞ্চলগুলো বামদিকের (এলএইচটি) ট্রাফিক পদ্ধতি মেনে চলে।
১৯৯০ সালের আগে কানাডা, স্পেন এবং ব্রাজিলের মতো দেশগুলো দেশের বিভিন্ন স্থানে বিভিন্ন নিয়ম চালু রেখেছিলো। এরপর ১৯৯০ সালে অনেক দেশ তাদের আঞ্চলিক প্রথা অনুযায়ী বামদিকের ট্রাফিক পদ্ধতি থেকে ডানদিকের ট্রাফিক পদ্ধতিতে যাওয়া শুরু করে। ১৯১৯ সালের দিকে পৃথিবীর প্রায় ১০৪ টি দেশে বামদিকের ট্রাফিক পদ্ধতি ছিলো। এরপর ১৯১৯-৮৬ সালে ৩৪ টি দেশ তাদের দিক পরিবর্তন করে ফেলে এবং ডানদিকের ট্রাফিক পদ্ধতি অনুসরণ করা শুরু করে। 
অনেকদেশ আবার সড়ক পথে একরকম এবং নদী ও সমুদ্র পথে অন্যরকম পদ্ধতি অনুসরণ করে। সাধারণত "সি কোলিসন" এড়ানোর জন্য অনেক দেশে সমুদ্র পথে ডানদিকের ট্রাফিক পদ্ধতি অনুসরণ করা হয়। আন্তর্জাতিক নিয়মও তাই। একই ব্যাপার আকাশপথের ক্ষেত্রেও। যুক্তরাষ্ট্রের মিলিটারিরা তাই এয়ার্ক্রাফট সবসময় বায়ু এবং সমুদ্রের উভয়ের ডানদিকে চলাচল করতে বলে। 
আবার অনেক দেশে যানবাহন ডানদিকগামী হলেও রেল বামদিকের হয় অথবা যান চলাচল বামদিকগামী হলে রেল চলাচল ডানদিকগামী হয়। চায়না এই পদ্ধতি অনুসরণ করে। তাদের এইরকম করার পিছনে আবার তেমন কোনো বিশেষ কারণ নেই। তবে এখনও বেশির ভাগ দেশে বামদিকগামী ট্রাফিক পদ্ধতিই বেশি সমাদৃত। কারণ মানুষ যখন চলাচল করে তখন তাদের মস্তিষ্কের ডানভাগ বেশি সচল থাকে। তাই বামদিকে ট্রাফিক চলাচলই বেশি নিরাপদ।
বাংলাদেশে গাড়ি চালানোর দিক হলো বামদিক।
ভোলাহাট রেশম বীজাগার

ভোলাহাট রেশম বীজাগার বাংলাদেশের বৃহত্তম রেশম বীজাগার। এটি বাংলাদেশের রাজশাহী বিভাগের চাঁপাইনবাবগঞ্জ জেলার ভোলাহাট উপজেলায় অবস্থিত।
প্রাচীন পাল রাজাদের শাসনামলে ভোলাহাট উপজেলায় রেশম শিল্পের সূত্রপাত হয়। পাকিস্তান সৃষ্টির পর উত্তরবঙ্গে বিশেষ করে ভোলাহাট, নাচোল ও গোমাস্তাপুরের রেশম শিল্প উন্নয়ন ও সম্প্রসারণের লক্ষ্যে ১৯৬১ সালে "ভোলাহাট রেশম বীজাগার" স্থাপন করা হয়। পরবর্তীতে বাংলাদেশ স্বাধীন হওয়ার পর দেশটিতে রেশমের সূতিকাগার হিসেবে পরিচিত ভোলাহাটে ক্রমাগত রেশম চাষ বৃদ্ধি ও রেশম চাষীদের দোরগোড়ায় সেবা পৌছায় দেয়ার জন্য ১৯৮৫ সালে জেলা রেশম সম্প্রসারণ কার্যক্রম শুরু হয়। ভোলাহাট রেশম বীজাগারে এর উপজেলা রেশম সম্প্রসারণ কার্যালয় স্থাপন করা হয়।
বীজাগারটি চাঁপাইনবাবগঞ্জ জেলার ভোলাহাট উপজেলায় গোপিনাথপুর ও ভোলাহাট মৌজায় অবস্থিত।
ভোলাহাট রেশম বীজাগার আয়তন এবং ধারণক্ষমতার দিক দিয়ে বাংলাদেশের বৃহত্তম রেশম বীজাগার। এর মোট আয়তন ৩৬.৭৯ একর (১১১ বিঘা ১০ কাঠা)। এর মধ্যে আবাদী জমির পরিমাণ ২০.৪৬ একর (৬২ বিঘা) (বুশ, হাইবুশ, লোকাট, হাইকাট ও গাছ জমি) এবং অন্যান্য কাজে ব্যবহৃত জমির পরিমাণ ১৬.৩৩ একর (৪৯ বিঘা ১০ কাঠা)। এর মধ্যে রয়েছে কার্যালয়, বাসভবন, কারিগরি ভবন, রাস্তা, নালানর্দমা, পুকুর, ফুল ও ফলের বাগান এবং বাঁশঝাড়।
ভোলাহাট অঞ্চলে রেশম শিল্পের ইতিহাস বহু পুরনো। ভোলাহাট অঞ্চলের রেশম চাষীরা বাংলাদেশের রেশমের শতকরা ৭৫ ভাগ উৎপাদন ও সরবরাহ করে থাকে। ঐতিহাসিক গৌড়ের প্রাচীন ইতিহাস পর্যালোচনা করলে জানা যায় যে, পাল রাজাদের শাসনামলের পর সেন রাজাদের শাসনামলে আইহো, ভোলাহাট, মুচিয়া, নরহাট্রা ব্যতীত বরেন্দ্র অঞ্চলের বাকী এলাকাগুলি থেকে রেশম চাষ উঠে যায়। মুসলিম আমলে গৌড়ের রাজ পরিবার ও রাজন্য বর্গের পোষাক ও শৌখিন বস্ত্র হিসাবে রেশমের চাহিদা দেখা দেয়ায় গৌড় নগরীর আশেপাশে ব্যাপকভাবে রেশম চাষ শুরু হয়। এ সময় রেশমের ব্যাপক চাহিদা ও উৎপাদন যেমন বৃদ্ধি পেয়েছিল, তেমনি রেশম চাষীরাও রেশম হতে প্রচুর আয় করতো। এর ফলে ঐতিহাসিক গৌড় উপকন্ঠে পিয়াসবাড়ী, ভোলাহাট, কালিয়াচক, সুজাপুরসহ বিভিন্ন স্থানে প্রচুর রেশম ও রেশমজাত বস্ত্র উৎপাদিত হত, যা এখনও এ সমস্ত স্থানে অব্যাহত রয়েছে।
ঐতিহাসিকদের মতে মোঘল শাসনামলে "বেংগল সিল্ক" ("বাংলার রেশম") নামে অবিভক্ত বাংলার এ শিল্প ছিল আর্থ-সামাজিক অবস্থানের একটি মাপকাঠি। ব্রিটিশ আমলে বাংলাকে "স্টোরহাউজ অভ সিল্ক" (Store house of silk "রেশমের গুদাম") বলে আখ্যায়িত করা হতো। ঐতিহাসিক কাজী মিছের (বগুড়া) তার "রাজশাহীর ইতিহাস" গ্রন্থে ভোলাহাটকে "মহানন্দা নদীর তীরে অবস্থিত রেশমের প্রাচীন বন্দর" হিসাবে আখ্যায়িত করেন। ব্রিটিশ ইস্ট ইন্ডিয়া কোম্পানির শাসনামলে ভোলাহাট রেশম বীজাগার গৌড় অঞ্চলের রেশম শিল্পের প্রাণকেন্দ্র হয়ে উঠে। মেসার্স লুইপেইন এন্ড কোম্পানী এখানে রেশম কারখানা স্থাপন করে। উল্লেখ্য যে রাজশাহী ইতিহাস গ্রন্থে যতগুলি রেশম কোম্পানির উৎপাদন তালিকা উল্লিখিত আছে, তার মধ্যে ভোলাহাটস্থ মেসার্স লুইপেইন এন্ড কোম্পানী-র উৎপাদন সবচেয়ে বেশি। ভোলাহাটে কোম্পানিটির ১৯০৪ থেকে ১৯০৭ খ্রিস্টাব্দ পর্যন্ত সময়কালে বাৎসরিক রেশম উৎপাদন ও মূল্য তালিকা নিচে দেওয়া হল।
রেশম চাষ সম্প্রসারণ ও লাভজনক করার লক্ষ্যে এ প্রতিষ্ঠানটি গুরুত্বপূর্ণ অবদান রাখে। এছাড়াও রেশম বীজগুটি উৎপাদন, রোগমুক্ত ডিম উৎপাদন, উন্নত জাতের তুঁত কাটিংস উৎপাদন এবং উন্নত জাতের তুঁত চারা উৎপাদনেও এই প্রতিষ্ঠানটি কাজ করে চলেছে।
বিষ্ণুপ্রিয়া দেবী

বিষ্ণুপ্রিয়া দেবী (সেপ্টেম্বর ১৯০৮ — ১৭ জুলাই ১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
বিষ্ণুপ্রিয়া দেবী ১৯০৮ সালে রাজশাহী জেলার তানোর উপজেলায় জন্মগ্রহণ করেন। তার পিতার নাম মৃত্যুঞ্জয় মৈত্র ও মাতার নাম মনোমহিনী দেবী। তার জন্মের তিনবছর বয়সের মধ্যেই তার পিতা এবং মাতার মৃত্যু হয়। তখন তিনি তার মেজদির কাছে মানুষ হয়ে ওঠেন। ১১ বছর বয়সে সিরাজগঞ্জের যতীন্দ্রনারায়ণ ভট্টাচার্যের সঙ্গে তার বিবাহ হয়। শ্বশুরবাড়ির প্রায় সকলেই স্বদেশীভাবাপন্ন ছিলেন।
বিষ্ণুপ্রিয়া দেবীর ১১ বছর বয়সে বিয়ে হয় এবং স্বামীর বাড়ি থেকে স্বদেশ সেবার অনুপ্রেরণা পান। ১৪ বছর বয়সে স্বামী মারা যাবার পরে ১৯৩১ সালে কলকাতায় আসেন এবং লাবণ্যপ্রভা দত্তর সাথে যুক্ত হয়ে কাজ করেন। ১৯৩২ সালে স্বাধীনতা দিবস পালন করার জন্য দলে দলে মেয়েরা পথে নেমেছিল; বিষ্ণুপ্রিয়া দেবী তখন কংগ্রেস নেত্রী লাবণ্যপ্রভা দত্তের কাছে আসেন রাজনৈতিকভাবে যুক্ততার জন্য। তিনি তখন মেয়েদের বেছে বেছে নিয়ে আইন অমান্য করতে পাঠাবার ব্যবস্থা করছিলেন। বিষ্ণুপ্রিয়াও আন্দোলনে যােগদানের অনুমতি চাইলেন। প্রায় ২৫। ২৬টি সত্যাগ্রহীর সঙ্গে শ্ৰদ্ধানন্দ পার্কে তিনি চলে যান আইন অমান্য করে জাতীয় পতাকা উত্তোলন করতে। সেখানেই তিনি গ্রেপ্তার হন এবং তাঁর প্রতি ছয়মাস সশ্রম কারাদণ্ডের আদেশ হয়।
প্রেপ্তার হওয়ার পরে হিজল, প্রেসিডেন্সি ও বহরমপুর জেলে তিনি বন্দী ছিলেন। জেলের মধ্যে কল্যাণী দাস, সুলতা কর প্রভৃতির সঙ্গে মিশে তাদের প্রভাবে তিনি বিপ্লবীদলে যােগদান করার সিদ্ধান্ত গ্রহণ করেন। পরে বেরিয়ে এসে তিনি শােভারানী দত্তের সঙ্গে যুগান্তর নামক বিপ্লবী দলে কাজ করেন।
জেল থেকে বাইরে বেরিয়ে এসে বিষ্ণুপ্রিয়া দেবী বি.পি.সি.সি.-র সদস্য নির্বাচিত হন এবং ১৯৪২ থেকে ১৯৪৮ সাল পর্যন্ত কলিকাতায় ২২নং ওয়ার্ড কংগ্রেসের সম্পাদিকা ছিলেন। তা ছাড়া শােভারানী দত্ত নিজে তাঁকে বিপ্লবীদলের কাজ করতে শিক্ষা দেন। রিভলবার আদান-প্রদান করা, লুকিয়ে বিপ্লবীদের সাহায্য করা, তাদের আশ্রয় দেওয়া সবই তিনি শােভারানী দত্তের নির্দেশে করতেন।
নানা ধরনের সমাজসেবার কাজ করতেন। এজন্য তিনি ম্যাজিক-ল্যান্টার্ন নিয়ে মালদহ, রাজশাহী, বহরমপুর প্রভৃতি নানা স্থানে ভ্রমণ করেন। এইভাবে জীবনের সার্থকতার সাধনায় তিনি জনসেবার কাজেই নিজেকে ডুবিয়ে রেখেছিলেন। ১৯৮১ সালের ১৭ জুলাই তিনি পরলােকগমন করেন।
নিওপালপা ডোনাল্ডট্রাম্পি

নিওপালপা ডোনাল্ডট্রাম্পি মথের "নিওপালপা" গণের একটি প্রজাতি যা দক্ষিণ ক্যালিফোর্নিয়া এবং উত্তর মেক্সিকোতে পাওয়া যায়। ২০১৭ সালের জানুয়ারি মাসে এটির প্রথম বর্ণনা দেন কানাডিয়ান বিজ্ঞানী ভেজরিক নাজারি। তিনি এই নামটি নির্বাচন করেন কারণ এর মাথার আবরণ তাকে ডোনাল্ড ট্রাম্পের মাথার কথা মনে করিয়ে দেয় এবং তিনি আশাবাদী ছিলেন যে এটা ক্ষুদ্র অবহেলিত প্রাণীদের পরিচিতি বাড়াবে।
১৯৮৮ সালে ডেলিবর পলভনি প্রথম "Neopalpa" গণ এবং "Neopalpa neonata" প্রজাতির বর্ণনা দেন। এর প্রায় দুই দশক পর নাজারি বোহার্ট এণ্টোমোলোজী জাদুঘর থেকে নমুনাগুলো সংগ্রহ করে পুনরায় পরীক্ষা করেন। তিনি খেয়াল করেন যে কিছু নমুনা ভিন্ন একটি প্রজাতির অন্তর্ভুক্ত। তিনি এই প্রজাতির নাম দেন "Neopalpa donaldtrumpi", কেননা এর মাথায় হলুদাভ-সাদা স্তর রয়েছে যা তাকে ডোনাল্ড ট্রাম্পের মাথার চুলের ধরন মনে করিয়ে দেয়।
"N. donaldtrumpi" এর অগ্রডানার উপরের অংশ কমলা-হলুদ তবে ডানার প্রান্তে এবং সামনে ঘন বাদামী দাগ রয়েছে। অগ্রডানার দৈর্ঘ্য থেকে । পশ্চাৎ ডানা কিছুটা ভোঁতা, প্রান্ত ঘন রং এর। পুরুষ এবং স্ত্রী পোকায় ডানার রং একই। এর এন্টেনা এর ডানার দৈর্ঘ্যের তিন ভাগের ২ ভাগ এবং এর মাথা হলুদাভ সাদা যার ভিত্তিতে এই মথটির নাম রাখা হয়েছে। গণের আরেক প্রজাতি "N. neonata" এর তুলনায় "N. donaldtrumpi" এর পুং প্রজননতন্ত্র ছোট এবং স্ত্রী প্রজনন তন্ত্রে খুবই ক্ষুদ্র সিটি (setae) রয়েছে।